laion/Wikipedia-Exotic huggingface dataset:
משרד המשפטים של סומליה

משרד המשפטים של סומליה (בסומלית: Wasaaradda Caddaaladda Soomaaliya) הוא משרד בממשלת סומליה שאחראי על מערכת המשפט של סומליה. המשרד נוסד בשנת 1956 במהלך שליטת הממשל המשותף של סומליה ואיטליה בסומליה במטרה להקים מערכת ממשל דמוקרטית בת קיימא הכוללת מערכת משפטית. השייח מחמוד מוחמד פרח (1959-1961) עבדורמן חגי מומין (1961–1966) השייח עבד אל-ר'אני אחמד (1970–1973) עבדיסאלם שייח' חסין (1973–1978) אחמד שיר מחמוד (1978–1984) השייח חוסאן עבדאל פרח (1984–1988) מוחמוד סעיד מוחמד (1988–1990) עבדילאהי אוסובל סייד (1990) חוסין שייח עבדירחמן (1991) מומין עומר (1991) מחמוד עומר פרח (2000–2003) עלי מודי מאחי (2004–2005) השייח עדן מוחמד מדוב נור (2005–2007) חסן דימביל ורסמה ( 2007–2008) עבדיהן מחמוד פרח יאנקוב (2009–2010) פרח ש. עבדולקדיר מוחמד (אנ') (2015) אחמד חסן גבוב (אנ') (2015) עבדאללהי אחמד ג'מה (אנ') (2015–2017) חסן חוסין חג'ג'י (2017 – הווה) משרד המשפטים היסטוריה של סומליה אתר האינטרנט הרשמי של משרד המשפטים של סומליה סומליה: ראש הממשלה חושף את הקבינט החדש שלו, סומליה: ראש הממשלה חושף את הקבינט החדש שלו, באתר רשת מדיה שאבל משרד המשפטים של סומילה I. M. Lewis, A Modern History of the Somali: Nation and State in the Horn of Africa, Ohio University Press, 2003-03-17, ISBN 978-0-8214-4573-0. (באנגלית) National Foreign Assessment Center (U.S.), United States, National Foreign Assessment Center (U.S.), Chiefs of State and Cabinet members of foreign governments, Washington, D.C. : Springfield, Va.: The Center : Document Expediting (DOCEX) Project, Exchange and Gift Division, Library of Congress distributor ; National Technical Information Service distributor, -2003 DAILY SABAH WITH AA, Somalia's justice minister pays 1st official visit to Turkey, calling it 'second home', Daily Sabah, ‏2020-12-28 (באנגלית אמריקאית) PM Khaire announces 27 member cabinet ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משרד המשפטים של סומליה".
ישיבה (תנוחה)

ישיבה היא תנוחת מנוחה של גוף האדם וכן של גופם של כמה בעלי חיים. בתנוחת ישיבה, עובר חלק ממשקל הגוף מכפות הרגליים לישבן ולירכיים ומאפשר מנוחה לשרירים המייצבים של הגפיים התחתונות ולמפרקיהן. ישיבה גם מגדילה את הבסיס עליו נשען הגוף ולכן קלה יותר לשמירה מבחינת שיווי משקל מאשר עמידה. שילוב של ישיבה ומשען לגב מקל גם על השרירים והמפרקים של עמוד השדרה. אפשר לשבת על הקרקע או על משטח מוגבה. ישיבה על משטח מוגבה דיו מאפשרת מנח בו הברכיים נמוכות יותר מהירכיים, מרבית המשקל מונח על גבששות השת (עצמות הישיבה) ועמוד השדרה על מפרקיו יכול להישאר במנח נייטרלי (זקוף). הישיבה שבה נמדד העומס המינימלי על חוליות עמוד השדרה המותני כוללת הגבהה לישבן ומשען לגב היוצר זווית של כ-135 מעלות בין הגב לירכיים. רהיטים עיקריים המשמשים לישיבה הם כיסאות, כורסאות וספות. בעברית התקבלה המילה "ישיבה" כמונח המציין התכנסות מתוכננת ויזומה של מספר אנשים לצורך קבלת-מידע משותפת או קבלתן של החלטות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש כל מיני סוגי ישיבות כמו לוטוס, ישיבה מזרחית (אגורה) וקפוארה. אורח חיים בלתי פעיל יכול לתרום לבריאות לקויה ולעלות את הסיכון להיווצרות של גורמי מוות שונים. בהתאם לכך, במחקרים רבי היקף נמצא קשר בין ישיבה ממושכת, בעיקר מול טלוויזיה ומחשב, לבין השמנה, מחלות לב וכלי דם, כמו סוכרת ויתר לחץ דם, ואף עלייה בתמותה. המחקרים גילו כי גם אם מבצעים פעילות גופנית יזומה לפרק זמן מוגבל בכל יום, אין די בכך כדי למנוע את הסיכון, אלא יש לאזן באופן קבוע בין ישיבה, עמידה והליכה לבין פעילות פיזית אחרת. ככל שמספר המעברים ממצב למצב עולה, כך קטן הסיכון לחלות במחלות שונות. כלומר, עיסוק בפעילות גופנית לא בהכרח מספיק כדי להגן מפני סיכונים אלו. זאת משום שהתנהגויות נייחות כמו ישיבה, עלולות לפגוע בתוחלת החיים ללא קשר לרמת הפעילות של האדם. החובה לספק לעובד מקום ישיבה, בזמן העבודה ובזמן ההפסקה, נכללת בסעיפים 144 ו145 של פקודת הבטיחות בעבודה. סעיפים אלה חלים על עובדי כפיים ואינם חלים על עובדים בענפי המסחר והשירותים. לאחר תחקיר שחשף אחדות מרשתות השיווק וחנויות אחרות נהגו שלא לאפשר לעובדיהן, ובמיוחד לקופאיות, ישיבה במהלך העבודה, ואלו נאלצו לעשות מלאכתן בעמידה, נחקק חוק הזכות לעבודה בישיבה, הקובע: "מעביד יעמיד לרשות עובד במקום העבודה מושב לעבודה ולא ימנע מעובד ישיבה במהלך העבודה, אלא אם כן הוכיח המעביד שביצועה הרגיל של העבודה אינו מאפשר ישיבה". כן מחייב החוק את המעביד להעמיד לרשות העובדים במקום העבודה כיסאות או ספסלים מתאימים, בעלי משענת גב, במספר מספיק ובמצב תקין, לישיבה בעת הפסקה בעבודה. חלק מהחיות יושבות - חיות מסוימות בעלות ארבע רגליים (להבדיל משתי רגליים ושתי ידיים) כגון כלב מסוגלות להניח את אחוריהן על הקרקע כאשר החלק העליון של גופן נשען על רגליהן הקדמיות. כמו אצל בני אדם, מצב זה מספק זקיפות יחד עם מנוחה. "2018 Physical Activity Guidelines Advisory Committee Scientific Report". 18 פבר' 2019. {{cite web}}: (עזרה) מיכל ויצמן, מחקר: ישיבה ממושכת במהלך היום מקצרת את החיים, באתר nana10‏, 25 באפריל 2012 Hagger-Johnson, G., Gow, A. J., Burley, V., Greenwood, D., & Cade, J. E. (2016). Sitting time, fidgeting, and all-cause mortality in the UK women’s cohort study. American Journal of Preventive Medicine, 50(2), 154-160.
קבל אוויר

קַבָּל אוויר הוא קבל בו החומר הדיאלקטרי הוא אוויר. קבל האוויר הפשוט ביותר עשוי משני לוחות מוליכים שבינם מרווח אוויר. בדרך כלל, בנויים קבלי אוויר משתי קבוצות של לוחות מתכת בצורת חצי מעגל, סט אחד קבוע והשני מחובר לציר המאפשר את סיבוב המכלול, וכך את שינוי הקיבול. ככל שהחפיפה בין שתי קבוצות הלוחות גדולה יותר, כך הקיבול גבוה יותר. מצב הקיבול המרבי מושג כאשר החפיפה בין שתי קבוצות הלוחות היא הגבוהה ביותר, בעוד שמצב הקיבול הנמוך ביותר מושג כאשר אין חפיפה כלל. לקבלים משתנים הקיבול המינימלי הוא בין 2pF ו-10pF בעוד שהקיבול המקסימלי הוא בין כמה עשרות pF ו-200pF. המתח המקסימלי של קבל כזה הוא בין כמה מאות וולטים ל-2,000 וולט ואף יותר. קבל אוויר יכול להיות עם קיבול משתנה או קבוע. בקבלי אוויר עם קיבול קבוע משתמשים לעיתים רחוקות מכיוון שישנם סוגי קבלים יעילים בהרבה. קבלי אוויר משתנים משמשים לעיתים קרובות יותר בגלל פשטות הבנייה שלהם. היישומים עבור קבלים משתנים מוגבלים בעיקר למעגלי זרם חילופין. ברוב היישומים נדרשים פעולה בתדר גבוה, בהספק גבוה ועם אובדן אנרגיה נמוך. הם משמשים ביישומי כוונון רדיו, כוונון אמפדנס של אנטנות וכן הלאה. קבלי אוויר מעניינים ליישומים צבאיים בשל ההתנגדות המובנית שלהם לפולסים אלקטרומגנטיים שיכולים להיווצר בכוונה כדי להרוס ציוד אלקטרוני או כתוצר לוואי של פיצוץ גרעיני. יישומים מודרניים כוללים רשתות התאמת RF לבקרת פלזמה בציפוי של חומרים מוליכים על פרוסות סיליקון, כמו גם סורקי דימות תהודה מגנטית רפואיים, הדורשים קבלים משתנים לא מגנטיים. מכיוון שקבלי אוויר עשויים מאלומיניום, שאינו מגנטי, הם פועלים מצוין גם בתנאי סביבה של שדות מגנטיים חזקים. קבל אלקטרוליטי
ג'ון סי וודס

ג'ון קלרנס וודס (באנגלית: John Clarence Woods, נולד ב-5 ביוני 1911 – 21 ביולי 1950) היה נגד אמריקאי, שלצד ג'וזף מאלטה היה תליינם של נאשמי משפטי נירנברג ב-16 באוקטובר 1946. אף על פי שלא היה תליין מקצועי, וודס תלה בין 60 ל-70 אנשים, ביניהם חיילים אמריקאים ופושעי מלחמה גרמנים. וודס נולד וגדל בוויצ'יטה שבקנזס, וב-1929 התגייס לצי האמריקאי, אולם ערק לאחר כמה חודשים. הוא נשפט בבית דין צבאי, נבחן על ידי ועדה פסיכיאטרית ונקבע כי הוא לא מתאים לשירות ושוחרר. עד מלחמת העולם השנייה עבד כפועל בניין. ב-1940 הוא נרשם למערכת השירות הסלקטיבי, ובאוגוסט 1943 גויס לצבא ארצות הברית והוצב בגדוד הנדסה קרבית. לפני מבצע אוברלורד וכניסת בעלות הברית לצרפת, הוצאות להורג בתלייה של חיילים בוצעו בידי אלברט פיירפוינט ודודו, תליינים אנגלים מקצועיים, אולם עם הגעת כוחות הברית לאירופה היבשתית לא היו להם תליינים בשירות. כאשר הצבא האמריקאי חיפש תליין בשורות חייליו, שמו של וודס עלה: הוא טען לשווא ששימש כעוזר תליין בשתי תליות בטקסס ושתיים באוקלהומה. ככל הנראה הצבא לא בדק את הרקע שלו: בתקופה ובמדינות שבהן טען וודס שעבד כעוזר תליין, הוצאות להורג בוצעו על ידי כיסא חשמלי בלבד. וודס מונה לתליין וקודם מטוראי לרב-סמל ראשון (מאסטר סרג'נט). וודס הוציא להורג בתלייה 34 חיילים אמריקאים בצרפת במהלך 1944 עד 1945. ב-1946, לאחר גזירת הדין במשפטי נירנברג הראשיים, היה התליין של עשרה מהנאשמים לצד התליין ג'וזף מאלטה, ואף שימש בתפקידו בהוצאה להורג של פושעים אחרים ממשפטי נירנברג הנוספים. נטען על ההוצאות להורג שלו כי לא בוצעו כהלכה: רבים נפגעו בראשם בפתיחת דלת הרצפה, הנידונים לא מתו משבירת המפרקת אלא מחנק וחלק מההוצאות להורג נמשכו כחצי שעה – ההוצאה להורג של וילהלם קייטל, לדוגמה, נמשכה 24 דקות. לאחר המלחמה, וודס המשיך לשרת עד למותו מהתחשמלות ב-21 ביולי 1950, באנווטאק שבאיי מרשל. וודס קבור בטורונטו, קנזס. לפני שירותו הצבאי התחתן עם הייזל צ'ילקוט, אחות במקצועה, ולא היו להם ילדים. משפטי נירנברג ג'ון סי וודס, באתר "Find a Grave" (באנגלית) Tom Zeller Jr, The Nuremberg Hangings -- Not So Smooth Either, The Lede, ‏2007-01-17 (באנגלית אמריקאית)
דיפאומורפיזם

בגאומטריה דיפרנציאלית, דיפאומורפיזם הוא אמצעי לזהות שני מבנים דיפרנציאליים כזהים עד כדי שם. זהו איזומורפיזם של מבנים עם שימור אינווריאנטים דיפרנציאליים. בדומה לאיזומורפיזם ולהומאומורפיזם הזיהוי נעשה באמצעות פונקציה חד חד ערכית ועל מיריעה חלקה M {\displaystyle M} ליריעה חלקה N {\displaystyle N} . נאמר שפונקציה כזו היא דיפאומורפיזם אם היא חלקה, והפונקציה ההפוכה לה גם כן חלקה. הגדרה זו דומה להגדרת ההומאומורפיזם ששם פונקציה בין מרחבים טופולוגיים היא הומאומורפיזם אם היא רציפה, וגם הפונקציה ההפוכה לה רציפה. בצורה דומה למושגים הקשורים, נאמר ששתי יריעות הן דיפאומורפיות אם קיימת פונקציה שהיא דיפאומורפיזם ביניהן. יחס זה מהווה יחס שקילות על מחלקת כל היריעות הדיפרנציאליות. לדוגמה הקטע ( 0 , 1 ) {\displaystyle (0,1)} והקרן ( 1 , ∞ ) {\displaystyle (1,\infty )} דיפאומורפיות על ידי הדיפאומורפיזם x ↦ 1 x {\displaystyle x\mapsto {\frac {1}{x}}} . לעומת זאת הפונקציה f ( x ) = x 3 {\displaystyle f(x)=x^{3}} איננה דיפאומורפיזם בין הישר הממשי לעצמו, כיוון שהפונקציה ההפוכה, x 3 {\displaystyle {\sqrt[{3}]{x}}} איננה גזירה בנקודה x = 0 {\displaystyle x=0} . לעומת זאת, פונקציה זו היא הומאומורפיזם בין הישר הממשי לעצמו. פונקציה F {\displaystyle F} נקראת דיפאומורפיזם מקומי בסביבה של נקודה p {\displaystyle p} , אם קיימת סביבה פתוחה p ∈ U {\displaystyle p\in U} , כך ש- F {\displaystyle F} היא דיפאומורפיזם בין U {\displaystyle U} ו- F ( U ) {\displaystyle F(U)} . לפי משפט הפונקציות ההפוכות אם F {\displaystyle F} פונקציה חלקה כך שהנגזרת של F {\displaystyle F} בנקודה p {\displaystyle p} הפיכה, אז F {\displaystyle F} היא דיפאומורפיזם מקומי בנקודה p {\displaystyle p} . כל דיפאומורפיזם הוא גם הומאומורפיזם (כאשר מסתכלים על היריעות כמרחבים טופולוגיים), כי כל פונקציה חלקה היא בפרט רציפה, אבל לא להפך. קיימות יריעות חלקות שהומאומורפיות זו לזו אך לא דיפאומורפיות. מאבחנה זו נובע, לדוגמה, שאם שתי יריעות הן דיפאומורפיות אז הן בעלות אותו ממד. מדיה וקבצים בנושא דיפאומורפיזם בוויקישיתוף ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
לה מטן

לה מטן (בצרפתית: Le Matin) היה יומון צרפתי שראה אור בפריז במשך למעלה משישים שנים, מ-1884 ועד 1944. לה מטן נחשב לאחד מארבעת היומונים הצרפתיים הגדולים בתקופה שלפני מלחמת העולם הראשונה, העסיק רבים מגדולי העיתונאים בני התקופה ופרסם לראשונה מיצירותיהם של סופרים גדולים. העיתון היה בעל זיקה רפובליקנית מתונה והתנגד לסוציאליזם ותנועות מהפכניות אחרות. בתודעה היהודית זכור כתב העת מפרשת דרייפוס כמי שכבר ב-1896 הטיל ספק באשמתו של אלפרד דרייפוס וביולי 1899 פרסם את הודאותיו של פרדיננד אסטרהאזי. ב-1940 תמכה מערכת העיתון במדיניות שיתוף הפעולה, ואף אימצה קו פרו-נאצי לפני סגירת העיתון ב-17 באוגוסט 1944. לה מטן היה פרי יוזמתם של קבוצת יזמים אמריקאים והעורך האמריקאי סמואל סלווין צ'מברלין (אנ'). המודל לחיקוי היה היומון הבריטי "The Morning News" ועל הפרויקט הופקד העיתונאי הצרפתי אלפרד אדוארדס (אנ'). הגיליון הראשון הושק ב-26 בפברואר 1884. כעבור חודשים ספורים עזב אדוארדס את העיתון וייסד יומון משלו "Le Matin Français" שזכה במהירות לתפוצה גדולה יותר משל העיתון המקורי. בשלב זה שב אדוארדס ורכש את לה מאטן כשהוא ממזג את שני העיתונים. העיתון יצא לאור מדי יום במשך שישים שנים עד לסגירתו לאחר מותו של הבעלים והמשקיע העיקרי בעיתון, מוריס בונאו-ורילה (אנ'). מדיה וקבצים בנושא לה מטן בוויקישיתוף צילומים של עמודי השער של לה מטן בארכיון האינטרנט גליונות 1882–1883, גליונות 1884–1944 לעיון מקוון באתר "גאליקה", פרויקט הספרייה המקוונת של הספרייה הלאומית של צרפת ערך זה הוא קצרמר בנושא צרפת ובנושא תקשורת. אתם מוזמנים לתרום לוויקיפדיה ולהרחיב אותו.
מפלגת CARC

מפלגת CARC (באיטלקית: Partito dei CARC) היא מפלגת שמאל רדיקלית באיטליה. CARC הוא ראשי התיבות ל-"Comitati di Appoggio alla Resistenza per il Comunismo" (בעברית: ועדות התמיכה במאבק לקומוניזם). CARC נוסדה בכינוס שנערך בויארגיו (אנ'), איטליה בין ה-21 ל-22 בנובמבר 1992. הכינוס נערך על ידי אנשים מבוגרים שתמכו וצדדו באידאולוגיות מרקסיסטיות-לניניסטיות, פרו-סיניות וטרוצקיסטיות, ורובם הגיעו מהתנועה "אוטונומיה אופריה" (אנ'). המזכיר הכללי הראשון של המפלגה היה ג'וזפה מג', שב-1981 נחקר במשטרה בגין חתרנות וזוכה ב-1986. CARC פעלה תחילה בעיקר בקמפניה וטוסקנה, אך עם הזמן נכנסה למרכז השיח הפוליטי, ורבים קישרו את המפלגה לפעולות החתרניות והחשאיות אשר התרחשו במדינה. ב-1998, יצא מצע המפלגה אשר נקרא "Project of Manifesto – Program of the New Italian Communist Party", ועל פי המצע, המטרה העיקרית של המפלגה היה להנהיג את הפרולטריון (מעמד הפועלים). המפלגה נחלשה כאשר התפצלה לשתיים. הפיצול הראשון התרחש כאשר קבוצה של שמאלנים מיליטנטים מהמפלגה, פרשו ממנה והקימו קבוצה משלהם אשר נקראה "LineaRossa", והפיצול השני התרחש כמה ימים לפני רצח מאסימו ד'אנטונה, כאשר קבוצה קטנה של אנשים מהמפלגה הואשמה ב-"פעילות בעלת נטיות אנרכיסטיות", מה שסטה מהקו שהמפלגה הלכה דרכה. ב-2001, המפלגה החדשה תוכננה לקום מחדש בתור "המפלגה הקומוניסטית". על פי המזכיר פייטרו ונגלי, המבצע הזה נועד לשקם את ולאחד את המפלגה כפי שהייתה בעבר. בבחירות המוניציפליות בנאפולי ב-2011, מפלגת CARC תמכה באופן מוצהר בשופט לשעבר לואיג'י דה מגיסטריס (אנ'), שהיה בקשר עם מאפיה איטלקית, ועוררה מחלוקת רחבה בציבור. בבחירות לפרלמנט של 2013, המפלגה בחרה לתמוך בתנועת חמשת הכוכבים. ג'וזפה מז'ור (1992–1999) פיאטרו ואנגלי (1999–הווה) Ministero Dell'Interno - Approfondimento, www1.interno.gov.it La Repubblica/cronaca: Chi è Giuseppe Maj leader dei Carc, www.repubblica.it ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפלגת CARC".
שיר בוקר

שיר בוקר, נקרא גם "בהרים כבר השמש מלהטת" הוא שיר שכתב נתן אלתרמן והלחין דניאל סמבורסקי. השיר הולחן בשנת 1932 בתקופה שבה עוד שהה סמבורסקי בפרוסיה. וכעבור שנתיים נמסר להוות חלק מפסקול הסרט לחיים חדשים שהפיקה מרגוט קלאוזנר בשיתוף עם קרן היסוד. על פי סמבורסקי, הלחן לשיר זה (וגם ל"שיר החירות" - "פנינו אל השמש העולה") נכתב עוד בשהותו בברלין בשנת 1932. השיר אף נכלל במחזה תעמולתי ציוני "הפתרון היחידי" מאת סאלי "שאול" לוין, חבר קבוצת התיאטרון הציוני "הברק". המחזמר הועלה בגרמנית ערב עליית היטלר והנאצים לשלטון. בארץ התאים סמבורסקי את הלחן למילותיו של אלתרמן עבור הסרט "לחיים חדשים". הסרט נקרא במקור "הארץ המובטחת" ("לחיים חדשים"), אך הוא נכנס לתודעה בשם "לחיים חדשים". הוא צולם בארץ ישראל ומטרתו הייתה להציג את החיים בארץ ישראל במטרה לעודד גיוס כספים בידי נדבנים יהודים החיים בגולה. בסרט נכללו שני שירים נוספים שכתבו והלחינו אלתרמן וסמבורסקי: "שיר העמק" ו"שיר הכביש". שיר שנקרא "תל אביב", הוכנס אף הוא בתסריט הסרט, אך בסוף רק המנגינה הוכנסה לסרט. השיר מהלל את הישוב העברי, הנקרא בשיר המולדת ואת עבודת החלוצים. מילות הבית הראשון הן: לשיר נרשמו לאורך השנים ביצועים רבים ביניהם התזמורת הסימפונית ירושלים, אפי נצר, קרני אלדד ותזמורת צה"ל. לשיר גרסה נוספת הנקראת "שיר למולדת", גרסה זו בוצעה על ידי וארנקה צרטלי והיא מבוססת על מנגינת השיר הגאורגי სულიკო ("סוליקו"). משפט מהשיר, ”אנו אוהבים אותך, מולדת, בשמחה, בשיר ובעמל” מופיע בגב שטר 200 ש"ח סדרה ג'. The Spielberg Jewish Film Archive - The Land of Promise, סרטון באתר יוטיוב - בדקות 14:13 ו-46:20. Morning Song - Authentic Israeli Israeli folk Music - Pioneers song + Lyric, בביצוע אפי נצר, סרטון באתר יוטיוב הורה מדורה & הורה סחרחורת- הורות חלוצים, סרטון באתר יוטיוב - מדקה 2:47 מילות השיר "שיר בוקר" והאזנה לו, באתר זמרשת פרק 4 בספרה של זיוה שמיר, כלניות: על פזמוניו של נתן אלתרמן, תל אביב, ספרא והוצ. הקיבוץ המאוחד ספרית הפועלים, 2022 "שיר העמק", "שיר בוקר", שיר החירות" מגרמניה לעמק וחזרה. עפר גביש, אירועי זמר. ד"ר איתי פלאות, מאמרים, שיר העמק - כל האמת, באתר מרכז תרבות ידע ופנאי מקור המילים: "דניאל סמבורסקי - אדמה ושמי שמים", הספרייה למוזיקה ע"ש נסימוב, 1986
משרת העם

האם התכוונתם ל... משרת העם (מפלגה) – מפלגת השלטון האוקראינית משרת העם (סדרת טלוויזיה) – סדרת טלוויזיה קומדית-פוליטית-סאטירית אוקראינית
ריי הנאולט

ריימונד "ריי" רולנד ג'וזף הנאולט (באנגלית: Raymond Roland Joseph Henault 26 באפריל 1949) הוא גנרל בדימוס בחיל האוויר המלכותי הקנדי אשר שימש כראש מטה ההגנה (מקביל לרמטכ"ל) של הכוחות הקנדיים בין השנים 2001–2005 וכיושב ראש הוועדה הצבאית של נאט"ו בין השנים 2005–2008. הנאולט נולד בוויניפג ב-26 באפריל 1949. הוא למד באקול סופריור דה גאר בפריז ולאחר מכן בקולג' הלאומי להגנה בקינגסטון. ב-1968 הוא התגייס לחיל האוויר המלכותי הקנדי ועבר הכשרה כטייס בטייסת הטקטית ה-425. ב-1972 הפך למדריך טיסה על מטוס מוסקטר, וב-1974 הפך לבקר תנועה אווירית. ב-1976 עבר הסבה לטייס מסוקים והוצב בטייסת ה-408. ב-1981 הועלה לדרגת מייג'ור והועבר לטייסת ה-430. בינואר 1985 הוא הועבר למפקדת ההגנה הלאומית באוטווה וביוני של אותה שנה הועלה לדרגת לוטננט קולונל ומונה למנהל פרויקט המסוקים הקלים של חיל האוויר המלכותי. שנתיים לאחר מכן הוא מונה למפקד טייסת המסוקים ה-444 שהוצבה בגרמניה שנתיים נוספות לאחר מכן הוא הוחזר לקנדה והוצב במטה חיל האוויר בעיר הולדתו. ביולי 1990 הוא מונה למפקד בסיס חיל האוויר Portage la Prairie ושנה לאחר מכן מונה לסגן מפקד קבוצת הקרב האווירית הטקטית ה-10. במאי 1994 הוא הועלה לדרגת בריגדיר ומונה למפקד קבוצת הקרב האווירית הטקטית ה-10. ביולי 1995 הוא מונה לראש מטה המבצעים בפיקוד העליון. ביוני 1996 מונה למנהל פעולות ותוכניות צבאיות. בינואר 1997 מונה לממלא מקום סגן ראש מטה ההגנה (מקביל לרמטכ"ל). ב-1 באפריל של אותה שנה הוא הועלה לדרגת מייג'ור גנרל. בספטמבר הוא מונה לסגן מפקד חיל האוויר. ב-15 באוגוסט 1998 הוא הועלה לדרגת לוטננט גנרל ומונה לסגן הקבוע של ראש מטה ההגנה. ב-28 ביוני 2001 הוא מונה לראש מטה ההגנה. ב-17 ביוני 2005 הוא פרש מתפקידו והפך ליושב ראש הוועדה הצבאית של נאט"ו. בתפקיד זה הוא נמצא במטה נאט"ו בבריסל עד 27 ביוני 2008 אז פרש מהצבא וחזר לקנדה. לאחר פרישתו מהצבא הפך הנאולט ליו"ר מועצת הייעוץ האסטרטגי של חברת ADGA RHEA Group. ב-2013 הצטרף לדירקטוריון של מרכז פירסון הפועל לקידום תרומתה של קנדה לשמירה על השלום ברחבי העולם. מדיה וקבצים בנושא ריי הנאולט בוויקישיתוף ריי הנאולט באתר אוניברסיטת מניטובה ריי הנאולט באתר נאט"ו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריי הנאולט".
אליקים גאטינייו

הרב אליקים גאטינייו (ה'תפ"ה, 1725 בערך - ה' בשבט תקנ"ה, 25 בינואר 1795) היה דיין, פרשן ופוסק באזמיר. נולד לרבי יצחק גאטינייו (הראשון), שגידלו לתורה מינקות והרבה לשבח אותו: ”אדוני אבי זלה"ה חלק ממעשיו הטובים בצאתי מרחם אמי נפשו איותה להעמידני על התורה...והיה טורח בגופו ובממונו לילה כיום יאיר להוציא מחשבתו לפועל, עד שבחמלת ה' עליו הגיעני ה' לפרק הכותב מחידושי תורה כאפרוח שנפתחו עיניו”. בי"ח בתמוז התק"ב, עת פרצה שריפה באזמיר, ונשרפו בתי הכנסת ובתי המדרש עד ש"לא נמצא גם ספר ללמוד", נסעו הרב אליקים יחד עם הוריו, אף שהיה אביו בן יותר מ-70, לקושטא כדי שיוכל ללמוד תורה. בקושטא, למד הרב אליקים אצל הדיין רבי שלמה אמארילייו והיה הולך עמו ללמוד אצל דודו של רבו, הרב משה אמארילייו, בעל ספר דבר משה. רבי אליקים ומשפחתו נשארו בקושטא כ-20 חודשים, וסבלו מעוני ורעב. לאחר מכן שב עם משפחתו לאזמיר. באזמיר שב הרב ללמוד אצל רבי יהודה אשכנזי, אצלו גדל להיות מגדולי החכמים באזמיר, וכיהן כדיין יחד עם רבי רבי דוד בכר אבואלעפיה. בנו הוא הרב יצחק גאטינייו, מחבר ספר בית ישחק על הרמב"ם. בשנת תקנ"ה נפטר באזמיר. אגורה באהלך - שו"ת וחידושי הלכה הנזכר רבות בספרי רבני טורקיה. בספר קיימות תשובות מכת"י מהרדב"ז ומהרב אברהם הכהן מצפת. יצחק ירנן (שאלוניקי תקמ"ו) - חידושים ופלפולים על סדר משנה תורה לרמב"ם. תועפת ראם (אזמיר תקנ"ז) - פירוש לפירושו של הרא"ם על פירוש רש"י לתורה. נדפס מחדש בתשפ"ב בירושלים. הגהותיו לגיליון ספר פרשת דרכים שלו נדפסו מכתב ידו באלול התש"ס על ידי חברת אהבת שלום. חידושים למסכת גיטין (כת"י) - נשרפו במגדלים (דרנדל) בתשרי התר"ו. מקבציאל, גיליון כ"ח, אלול תש"ס, עמ' כט. מדיה וקבצים בנושא אליקים גאטינייו בוויקישיתוף אליקים בן יצחק גטניו, דף שער בספרייה הלאומית תועפת ראם, מהדורה חדשה ומתוקנת, ירושלים, תשפ"ב, באתר היברובוקס ספר תועפת ראם, ירושלים : מפעל פרשני רש"י, תשפ"ב, בתולדות המחבר שבתחילת הספר מאגר הזהויות של הספרייה הלאומית. ספר יצחק ירנן, הקדמת המחבר אגורה באהלך, הקדמת המחבר ספר תועפת ראם : פירוש על פרש"י והרא"ם / מאת רבי אליקים בן יצחק גאטינייו | ספר | גאטינייו, אליקים בן יצחק, 1725 בערך-1795 מחבר (מפעל פרשני רש"י (ירושלים) ) | מפעל פרשני רש"י (ירושלים), באתר הספרייה הלאומית; תועפת ראם, מהדורה חדשה ומתוקנת, ירושלים, תשפ"ב, באתר היברובוקס מקבציאל, גיליון כ"ח, אלול תש"ס, עמ' כט-לו. רבי יהודה בנבנישתי, זכר דבר, דף ט"ו עמוד א
כן, ו...

"כן, ו...", הוא כלל אצבע בקומדיה מאולתרת המציע כי משתתף צריך לקבל מה שמשתתף אחר מצהיר ("כן") ואחר כך להרחיב על חוט המחשבה הזה ("ו"). משתמשים בו בעסקים ובארגונים אחרים כעיקרון המשפר את היעילות של תהליך סיעור המוחות, מטפח תקשורת יעילה ומעודד שיתוף חופשי של רעיונות. החלק "כן" של הכלל מעודד את קבלת התרומות שנוספו על ידי אחרים. המשתתפים באלתור מקבלים עידוד להסכים להצעה לטפח תחושה של שיתוף פעולה במקום לכבות את ההצעה ולסיים ביעילות את קו התקשורת. בסביבה ארגונית שאומרת "כן" בתיאוריה מעודדת אנשים להקשיב ולהיות פתוחה לרעיונות של אחרים. במקום לשפוט מיד את הרעיון, שכן לשיפוט יש את מקומו בהמשך תהליך הפיתוח, יש לקבל תחילה את הרעיון, מה שמאפשר לדיון להרחיב את הרעיון ללא הגבלה. השלב הבא בתהליך הוא הוספת מידע חדש לנרטיב. הרעיון של "ו" הוא להתרחק משינוי ישיר של החומר המוצע, "ו" במקום לבנות עליו. Rules of Improv | Pan Theater, pantheater.com Welcome plantingourpennies.com - BlueHost.com, www.plantingourpennies.com Why “Yes, and…” Might Be the Most Valuable Phrase in Business., Big Think (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כן, ו...".
מפרצון חיסריה

מפרצון חיסריה (באנגלית: Hisarya Cove ; בבולגרית: залив Хисаря) הוא מפרצון בחוף הדרום-מזרחי של האי סמית', באיי שטלנד הדרומיים, שבאנטארקטיקה. רוחב פתחו של המפרצון 950 מטרים - המפרצון נפתח אל מצר אוסמר. עומק כניסתו לתוך האי - 500 מטרים. המפרצון ממוקם מדרום לנקודת דופניצה. המפרצון ממוקם 7.6 קילומטרים דרומית-מזרחית מכף ג'יימס. קרחון לטניצה נשפך אל ראשו (מוצאו) של המפרצון. המפרצון מופה לראשונה על ידי סוקרים בולגריים בשנת 2009. המפרץ נקרא על שם העיירה חיסריה בדרום בולגריה. הגאזט האנטארקטי הבולגרי (בבולגרית) מפרצון חיסריה באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרץ, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי ב גאזט האנטארקטי המשווה SCAR נכתב בטעות כי המיפוי בוצע בשנת 2008.
גאטוץ' פאנום

גאטוץ' פאנום ייאץ' (באמהרית: ጋቶች ፓኖም ዪች; נולד ב-30 בנובמבר 1994) הוא כדורגלן אתיופי המשחק בעמדת הקשר בסנט ג'ורג' אדיס אבבה. פאנום התחיל את הקריירה שלו בקבוצת הכדורגל קפה אתיופי המקומית. ביוני 2017 חתם באנז'י מחצ'קלה מליגת העל הרוסית ובכך הפך לאתיופי הראשון שמשחק ברוסיה. ב-20 בספטמבר ערך את הופעת הבכורה שלו בקבוצה במשחק הגביע נגד לוץ' ולדיווסטוק. כעבור 3 חודש שוחרר מהמועדון. ב-22 בפברואר 2018 פאנום חתם במקלה 70 אנדרטה עד לסיום העונה. עם הגעתו, סבל מפציעה בשריר, לכן ערך את הופעת הבכורה שלו בקבוצה במשחק הליגה נגד ג'ימה אבא ג'יפאר. ביולי 2018 פאנום חתם באל-ג'ונה מליגת העל המצרית, ממנה עבר לחרס אל-חדוד. בינואר 2020 הצטרף לאל-אנואר מהליגה הסעודית השנייה. ב-24 בנובמבר 2012 פאנום ערך את הופעת הבכורה שלו בנבחרת אתיופיה בניצחון 0-1 נגד דרום סודאן. ב-14 ביוני 2015 פאנום הבקיע את שער הבכורה שלו בנבחרת בניצחון 1-2 נגד לסוטו. גאטוץ' פאנום, באתר Transfermarkt גאטוץ' פאנום, באתר Soccerway גאטוץ' פאנום, באתר National Football Teams
פרידה אסקובדו

פרידה אסקובדו (בספרדית: Frida Escobedo; נולדה בשנת 1979) היא אדריכלית מקסיקנית. היא מעצבת ומשחזרת ספציפית מרחבים עירוניים: דיור, מרכזים קהילתיים, מקומות אמנות ובתי מלון. בעת היצירה, אסקובדו ממחישה את עבודותיה בתוך נושא כללי של זמן, אך לא בהקשר היסטורי אלא בהקשר חברתי. היא הקימה סטודיו אדריכלי ועיצוב משלה בשנת 2006 שנמצא כיום במקסיקו סיטי. אסקובדו ידוע ביצירת עבודות זמניות ואינטראקטיביות שיכולות להתאים למטרות רבות המיועדות. בשנת 2018, היא הפכה לאדריכלית הצעירה ביותר שעבדה בגלריית סרפנטיין. עבודתה האדריכלית כוללת פרויקטים כמו החצר בלה טאלרה בקוארנבקה, בעוד שניתן לראות את יצירות האמנות שלה במקומות כמו Museo Experimental el Eco במקסיקו סיטי או מוזיאון ויקטוריה ואלברט בלונדון. אסקובדו נבחרה לאחת מ-30 האדריכלים המשפיעים ביותר בלונדון על ידי archdaily.com בזכות עבודתה בגלריית סרפנטיין. אסקובדו למדה תואר ראשון אדריכלות באוניברסיטה האיברו-אמריקאית ותואר שני באמנות, עיצוב והתחום הציבורי בבית הספר לעיצוב לתואר שני בהרווארד. מאז 2007 היא מלמדת באוניברסיטת האיברו-אמריקאית. היא השתתפה כשופטת בבית הספר לעיצוב בוגר הרווארד, מכללת בוסטון לאדריכלות והמכון הטכנולוגי של מונטריי במקסיקו. אסקובדו לימדה שיעורים בבית הספר לתארים מתקדמים לארכיטקטורה, תכנון ושימור של אוניברסיטת קולומביה, בית הספר לעיצוב בוגר הרווארד ובית הספר לארכיטקטורה של האגודה לאדריכלות בלונדון. בשנת 2022 הופיעה ברשימת טיים 100 נקסט של מגזין טיים. מדיה וקבצים בנושא פרידה אסקובדו בוויקישיתוף 2022 TIME100 Next: Frida Escobedo, Time (באנגלית)